Lélekbárka projekt

A Montauk katonai légibázison lezajló Lélekbárka fedőnevű hadi projekt célja az volt, hogy megismételve az 1943-as Philadelphia Kísérletet, interdimenzionális módszereket kifejlesztve tudjanak a szovjet radarok ellenőrzése nélkül ellenséges területre jutni.

Előkészületek
1982-ben indították a Lélekbárka projekt elnevezésű kísérletsorozatot, de tartva az esetleges kudarctól, a kormánynak dolgozó Glockenhart Konglomerátum nevű szigorúan titkosan működő csoportot kérte föl a hadsereg, hogy fejlesszenek ki egy interdimenzionális eszközt mely segítségével ellenséges vonalak mögé juttathatják akadály nélkül egységeiket.

1983. májusára a projekt készen állt az embereket is bevonó kísérletekre.

Lélekbárka incidens
1983. május 14-én a Montauk légibázisra hadbíróság által elítélt bűnös és kevésbé bűnös személyeket szállítottak, hogy rajtuk próbálják ki a Glockenhart konglomerátum által előkészített kísérleti szerkezetet.

Beszámolók szerint tizennégy emelettel a föld alatt, elzárható helyen helyezték el a nagy energiájú lézerágyúból és egy mágneses kapuból álló összeállítást. A kormány kutatói bevezették a lelkeknek nevezett "önkéntes" résztvevőket a terembe, majd beüzemelték a lézert és a mágneskaput, ami a feltevések szerint stabilizálja a téridőrést.

Egy külső megfigyelőállásból jegyezték le a következőket:
 * A nagy teljesítményű lézerágyú beüzemelt.
 * A lézerágyú irányított sugarat lövellt a mágneskapu felé.
 * A lelkek nyugtalannak tűntek.
 * A kutatókolléga szerint a mágneskapu által ellenőrzött térrész integritása csökkenni kezdett.
 * Sárgán, majd fehéren izzott egy pontban a tér.
 * Vészjelzés és riasztás szólalt meg a létesítményben.
 * A tábornok parancsára minden ajtót lezártunk, és megkezdték az evakuációt.
 * Egy robbanást hallottunk odabentről, és a megfigyelőablakokból csak matt fekete ködöt lehetett kivenni.
 * Lenémítottuk a benti mikrofonokat. Senki nem volt hajlandó továbbhallgatni a lelkeket.
 * Az incidens után csak romok maradtak a kísérlet összeállításából. Minden egyes léleknek nyoma veszett a kísérlet során.

Utóélet
Nehéz volt a családtagok előtt titokban tartani, mi is történt aznap, május 14-én Montaukban. Néhány hozzátartozó a sajtóhoz fordult, hátha választ csikarnak ki az amerikai hadseregtől. Természetesen semmi hivatalos bejelentés nem követte az esetet.

A Montauk bázist elhagyták az incidenst követően. Megszakítottak minden további kísérletet, ami az interdimenzionális kutatást érintette.